CENU APTAUJAS

TEHNISKĀ SPECIFIKĀCIJA

Informatīvo materiālu dažādām mērķgrupām par izglītības kvalitātes monitoringa sistēmu un tās rīkiem izstrāde

IESNIEDZA

|  |  |
| --- | --- |
| Pretendenta nosaukums: |  |
| Reģistrācijas nr.: |  |
| Juridiskā adrese: |  |
| Faktiskā adrese: |  |
| e-pasta adrese: |  |
| Tālr.  |  |
| Banka, Kods, Konts:  |  |

PRETENDENTA KONTAKTPERSONA

|  |  |
| --- | --- |
| Vārds, uzvārds: |  |
| Ieņemamais amats: |  |
| Tālr. |  |
| e-pasta adrese: |  |

Informācija par pasūtītāju:

|  |  |
| --- | --- |
| Nosaukums  | Izglītības un zinātnes ministrijasPolitikas iniciatīvu un attīstības departaments |
| **Kontaktinformācija** | 67047925, aivis.majors@izm.gov.lv  |

# Informācija par cenu aptaujas priekšmetu:

1. Informatīvo materiālu dažādām mērķgrupām par izglītības kvalitātes monitoringa sistēmu un tās rīkiem izstrāde.
2. Publisko iepirkumu likuma (turpmāk – PIL) 2. pielikuma pakalpojums. Cenu aptauja tiek organizēta saskaņā ar Publisko iepirkumu likuma 9. panta divdesmito daļu. Galvenais CPV kods:  [92111260-2](https://info.iub.gov.lv/cpv/parent/9266/clasif/main/) (Informatīvo videofilmu ražošana), papildu CPV kods: 79822500-7 (Grafiskās projektēšanas pakalpojumi).
3. Plānotā līgumcena – līdz 15 000,00 EUR (piecpadsmit tūkstoši *euro* un 00 centi), neieskaitot pievienotās vērtības nodokli.
4. **Vispārīgie nosacījumi:**

Nodrošināt darbības programmas „Izaugsme un nodarbinātība” 8.3.6. specifiskā atbalsta mērķi „Ieviest izglītības kvalitātes monitoringa sistēmu” 8.3.6.2. pasākuma „Izglītības kvalitātes monitoringa sistēmas izveide” Eiropas Sociālā fonda projekta Nr. 8.3.6.2/17/I/001 „Izglītības kvalitātes monitoringa sistēmas izveide un īstenošana” monitoringa sistēmas, tostarp analītisko rīku, **informatīvo materiālu izstrādi.**

**Projekta „Izglītības kvalitātes monitoringa sistēmas izveide un īstenošana” mērķis ir izstrādāt izglītības kvalitātes monitoringa sistēmu,** kas balstās uz statistiskās informācijas, salīdzinošo un kvalitatīvo izglītības pētījumu rezultātu, valsts līmeņa izglītojamo sasniegumu un citu izglītības iestāžu darba rezultātus raksturojošo rādītāju mērīšanu un analīzi, centralizēto eksāmenu rezultātu analīzi un akreditācijas, licencēšanas, kā arī pedagogu darbības kvalitātes novērtēšanas informācijas izmantošanu un analīzi, ievērojot vidēja termiņa un ilgtermiņa sasniedzamos nozares stratēģiskos mērķus un rezultātus, izglītības kvalitātes sekmēšanai, novērtēšanai un salīdzināšanai, pamatotu izmaiņu izglītības sistēmā īstenošanai.

**Izglītības kvalitātes monitorings ir pastāvīgs attīstības un pilnveides process,** kas nozīmē nepārtrauktu datu un informācijas ieguvi no dažādiem avotiem, to analīzi, novērtēšanu un nepieciešamo rīcību izglītības kvalitātes uzlabošanai. Izglītības kvalitātes monitorings aptver katru izglītības iestādi visos izglītības līmeņos, katru pašvaldību un valsti kopumā. Iegūtā informācija tiek izmantota, lai sniegtu atbalstu, plānotu pilnveides pasākumus, veicinātu labās prakses.

**Izglītības kvalitātes monitoringa sistēmā ievāktie dati tiks apkopoti vienā krātuvē un izmantoti dažādiem datu analīzes procesiem:** dati nedublēsies, visas ieinteresētās puses izmantos vienus un tos pašus datus, visām ieinteresētajām pusēm būs pieejami īpaši datu apstrādes un analītiskie rīki, vienota datu sistēma ļaus atklāt jaunas, iepriekš neatklātas saistības starp izglītības kvalitātes aspektiem un kontekstuāliem faktoriem.

**Izglītības kvalitātes monitoringa sistēma palīdzēs sekot ilgtermiņa stratēģisko mērķu sasniegšanai izglītībā.** Monitoringa sistēma būs viens no instrumentiem, lai novērtētu plānošanas dokumentos un Izglītības attīstības pamatnostādnēs iekļauto mērķu un uzdevumu sasniegšanas progresu.

Plašāka informācija par izglītības kvalitātes monitoringa sistēmas izveidi un īstenošanu pieejama Izglītības un zinātnes ministrijas [tīmekļvietnē](https://www.izm.gov.lv/lv/projekts/izglitibas-kvalitates-monitoringa-sistemas-izveide-un-istenosana).

1. **Informatīvo materiālu mērķis:**

Veicināt izglītības un zinātnes jomas ekspertu, pašvaldību, izglītības iestāžu, vecāku, izglītojamo un sabiedrības kopumā izpratnes veidošanu par izglītības kvalitātes monitoringa sistēmu, tās izmantošanas iespējām un līdzdalību tās attīstībā.

1. **Informatīvo materiālu mērķauditorija:**

Informatīvo materiālu mērķauditorija ietver:

* 1. Izglītības un zinātnes eksperti,
	2. Izglītības iestāžu dibinātāji, tostarp pašvaldības,
	3. Izglītības iestāžu vadītāji,
	4. Izglītības un zinātnes nozares sociālie un sadarbības partneri,
	5. Pedagogi,
	6. Vecāki
	7. Izglītojamie (skolēni, studenti, profesionālās izglītības programmu audzēkņi).
1. **Izpildītāja uzdevumi un darbu apjoms:**

|  |  |  |  |
| --- | --- | --- | --- |
| **Nr.**  | **Uzdevums** | **Apjoms** | **Apraksts** |
| **1.** | Infografikas izstrāde | 12 | Infografikas atspoguļo izglītības kvalitātes monitoringa sistēmas un tās analītisko rīku sniegtās iespējas – tajās iekļautie vēstījumi ir skaidri, mērķtiecīgi un viegli uztverami plašākai sabiedrībai. Izmērs – A4, faila formāts – pdf, jpg, png, eps,izplatīšana – WEB. Izpildītājs nodrošina infografikas teksta sagatavošanu un / vai pielāgošanu.  |
| **2.** | Informatīvo video izstrāde | 6 | Informatīvie video atspoguļo izglītības kvalitātes monitoringa sistēmas un tās analītisko rīku sniegtās iespējas, iesaistot izglītības un zinātnes jomas ekspertus, izglītības iestāžu dibinātājus, vadītājus, pedagogus. Izpildītājs nodrošina informatīvā video scenārija sagatavošanu, tai skaitā saskaņošanu ar Pasūtītāju, kā arī veic informatīvo video izstrādi, tai skaitā tēmas izpēti, darbu koordinēšanu, materiālu apstrādi utml. Filmēšanas notiek iekštelpās un / vai ārtelpās Rīgā (aptuveni 3 dienas) un vismaz 3 citās Latvijas pilsētās (aptuveni 3 dienas). Katrā informatīvajā video jāparedz 2-4 izglītības un zinātnes jomas pārstāvju piedalīšanās. Informatīvo videoformāts – Full HD 16:9, faila formāts – mp4, 3 video ilgums – ne mazāk kā 3 minūtes, 3 video ilgums – ne mazāk kā 6 minūtes, balss valoda – latviešu, titri latviešu valodā, vismaz 2 vizualizācijas izglītības kvalitātes monitoringa sistēmas attēlošanai, muzikāls noformējums,izplatīšana – WEB.  |
| **3.** | Sociālo mediju grafiskā attēla veidnes izstrāde (ar vismaz 6 dažādiem skatiem) | 1 | Sociālo mediju grafiskie attēli izmantojami ikdienas komunikācijā sociālajos medijos, vēstot par aktualitātēm izglītības kvalitātes monitoringa sistēmas attīstībā. Formāts – 1200x630, 1080x1920, 1080x1080,faila formāts – Canva tiešsaistē. |

1. **Vispārīgās prasības izpildītāja uzdevumiem:**
	1. Izpildītājs nodrošina personāla (režisora, scenārija autora, operatora, skaņu operatora, projekta vadītāja, grafisko attēlu izstrādātāja, gaismotāja, grimētāja) piesaisti, nepieciešamos resursus un materiālus (profesionāla skaņas un gaismas tehnika, divas kameras un cita nepieciešamā tehnika), lai nodrošinātu uzdevumu izstrādi augstā profesionālā kvalitātē, kā arī sedz izdevumus, kas nepieciešami autoratlīdzības un citu vajadzību segšanai.
	2. Izpildītājs iepriekšējo trīs gadu laikā (2018., 2019., 2020. un 2021. gads līdz piedāvājumu iesniegšanas dienai) izstrādājis vismaz 12 infografikas un vismaz 6 informatīvos video ar ilgumu katram vismaz 3 minūtes.
	3. Izpildītājs no Pasūtītāja saņem informāciju, tai skaitā kontaktus, teksta sagatavošanai un / vai pielāgošanai infografiku un informatīvo video scenāriju izstrādei. Izpildītājs piedāvā savu redzējumu par informācijas attēlojumu, ar Pasūtītāju saskaņo konceptu un veic nepieciešamos precizējumus.
	4. Izpildītājs nodrošina, ka pakalpojuma sniegšanas rezultātā iegūtie dati visos to formātos, kā arī autortiesību subjektu mantiskās tiesības uz līguma izpildes ietvaros radītiem darbiem, kas tiek nodoti Pasūtītājam, ir Pasūtītāja īpašums.
	5. Izpildītājs, veicot informatīvo materiālu izstrādi, nodrošina atbilstību Izglītības un zinātnes ministrijas vizuālās identitātes vadlīnijām un valsts pārvaldes iestāžu vienotajai vizuālajai identitātei – grafiskajam standartam, kā arī ievēro Eiropas Sociālā fonda vizuālā ansambļa atainojumu saskaņā ar tā izmantošanas vadlīnijām.
	6. Izpildītājs ar Pasūtītāju pēc līguma noslēgšanas izveido, precizē un saskaņo informatīvo materiālu izstrādes plānu.
	7. Visi informatīvie materiāli – gala nodevums – iesniedzami elektroniski 5. punktā norādītajos formātos. Izpildītājs Pasūtītājam nodod visus materiālus, tai skaitā arī informatīvajiem video neizmantotos kadrus.
	8. Izpildītājs iesniedz Pasūtītājam izveidotos materiālus elektroniskajā datu nesējā vai saitē, kur tie pieejami ne mazāk kā 3 (trīs) mēnešus pēc abpusējas pieņemšanas–nodošanas akta parakstīšanas.
2. **Līguma izpildes termiņš un apmaksa:**
	1. Līguma izpildes termiņš: 6 (sešu) mēnešu laikā pēc līguma abpusējas parakstīšanas.
	2. Apmaksas kārtība: avansa maksājums 20% no kopējās līgumcenas tiek veikts 10 darba dienu laikā pēc līguma abpusējas parakstīšanas. Apmaksa 80% apmērā no kopējās līgumcenas tiek veikta 10 darba dienu laikā pēc pakalpojuma saņemšanas, kas ir apstiprināta ar abpusēji parakstītu pieņemšanas–nodošanas aktu.

**PRETENDENTA PIEREDZES APRAKSTS**

|  |  |  |  |  |
| --- | --- | --- | --- | --- |
| **Nr.**  | **Pasūtītājs (nosaukums, adrese, kontaktpersona (e-pasts, tālruņa numurs)**  | **Materiālu apraksts (tai skaitā saite, kur materiāli aplūkojami)** | **Pakalpojuma sniegšanas laiks (no / līdz)** | **Izplatīšanas kanāli** |
| 1. |  |  |  |  |

**FINANŠU PIEDĀVĀJUMS**

|  |  |  |  |  |
| --- | --- | --- | --- | --- |
| **Nr.** | **Uzdevums** | **Vienību skaits** | **Vienas vienības cena EUR bez PVN** | **Kopējā cena EUR bez PVN** |
| **1.** | Infografikas izstrāde | 12 |  |  |
| **2.** | Informatīvo video izstrāde | 6 |  |  |
| **3.** | Sociālo mediju grafiskā attēla veidnes izstrāde (ar vismaz 6 dažādiem skatiem) | 1 |  |  |

|  |  |
| --- | --- |
| **Kopējā piedāvājuma cena bez PVN:** |  |
| **PVN** |  |
| **Kopējā piedāvājuma cena ar PVN:** |  |